Spoštovani starši,

v mesecu maju je predvideno ocenjevanje znanja pri angleščini v 4. razredu. V aprilu sem izvedla preverjanje znanja s spletnim kvizom in z izkazanim znanjem sem lahko zelo zadovoljna, zato želim tudi ocenjevanje znanja izvesti na enak način. Tudi zato, da ne uvajam nekih novih oblik in načinov, na katere mogoče učenci in vi niste navajeni. Po dogovoru z razredničarko bi z ocenjevanjem začela v torek, **12. 5. 2020**. Ker ne vem natančno, kdaj ste na voljo, da otroku nudite tehnično pomoč pri reševanju, vas prosim, da mi sporočite, kateri od spodnjih terminov bi vam najbolj ustrezal za ocenjevanje. Glede na izbrani termin bi vam omogočila reševanje kviza znotraj tega omejenega časa, niste pa vezani na točno določeno uro znotraj tega termina. Če vam noben ne ustreza, mi sporočite, kdaj bi lahko. Upam, da je vse razumljivo.

**Termini ocenjevanja:**

A. torek, 12. 5. 2020, med 9. in 13. uro

B. torek, 12. 5. 2020, med 16. in 20. uro

C. sreda, 13. 5. 2020, med 9. in 13. uro

Č. sreda, 13. 5. 2020, med 16. in 20. uro

**Vsebina ocenjevanja:**

* struktura can/can't, npr, I/he/she can/can't ...
* oblačila, What's he/she wearing?
* letni časi, meseci
* prostočasne aktivnosti, What's he/she doing?
* števila do 100
* pridevniki za opise (big, small, old, new, short, long, fast, slow)
* predlogi in smeri (in, on, under, behind, left, right, up, down)

**Standardi znanja**:

|  |  |
| --- | --- |
| Standardi | Minimalni standardi |
| **POSLUŠANJE IN SLUŠNO RAZUMEVANJE** | |
| Učenec ob poslušanju besedil in poslušanju z gledanjem pokaže naslednja znanja v opisanih okoliščinah:   * izlušči glavno misel (temeljno sporočilo) besedila in glavne poudarke nezapletenega pogovora; * prepozna pomembna dejstva oz. podatke oz. v govorjenih informativnih besedilih z znano tematiko na podlagi opor; * prepozna časovno zaporedje dogodkov, ki je jasno in nedvoumno nakazano, * ugotovi jasno izraženo razpoloženje govorcev (npr. veselje, (ne)zadovoljstvo). | Učenec ob poslušanju besedil in poslušanju z gledanjem pokaže naslednja minimalna znanja v opisanih okoliščinah:   * izlušči glavno misel (temo) besedila in/ali nekaj glavnih poudarkov preprostega pogovora; * prepozna nekaj pomembnih podatkov, podrobnosti v kratkih, govorjenih informativnih besedilih, ki so večkrat in jasno izražene; * razume kratke, preproste napotke in to pokaže z upoštevanjem napotkov ali jih interpretira v slovenščini. |

|  |  |
| --- | --- |
| BRANJE IN BRALNO RAZUMEVANJE | |
| Učenec ob tihem branju besedil pokaže naslednja znanja v opisanih okoliščinah:   * prepozna glavne misli (temo) besedil z znanega tematskega področja; * razume dobesedno/neposredno izražene ključne podrobnosti v kratkih preprostih besedilih; * razume pripovedno besedilo, tudi obsežnejše, po potrebi primerno poenostavljeno, slikovno podprto besedilo (npr. jezikovno poenostavljena besedila v obliki knjižic), vendar morda ne vseh podrobnosti in notranjih razmerij med osebami, dogodki itn.; * razume najobičajnejše in preproste znake, simbole (piktograme) in napise v najbližjem okolju; | Učenec ob tihem branju besedil pokaže naslednja minimalna znanja v opisanih okoliščinah:   * prepozna glavne misli (temo) besedil z njemu znanega, zanj relevantnega tematskega področja; * razume nekaj neposredno izraženih poglavitnih podrobnosti v kratkih, preprostih besedilih; * razume najobičajnejše in preproste znake, simbole (piktograme) in napise v njemu najbližjih okoliščinah; * razume pomen posameznih njemu neznanih besed oz. besednih zvez iz sobesedila v predvidljivih kratkih in preprostih besedilih; |

Če imate kakršnokoli vprašanje ali predlog za drugačen termin ocenjevanja, mi pišite.

Lep pozdrav

Vesna Njenjić